שמים את המרכיבים לבצק בקערת המיקסר ומפעילים במהירות נמוכה למשך 10 דקות. לקראת סוף הלישה מגבירים קצת את המהירות. מתקבל בצק גמיש ואחיד. מעבירים לקערה משומנת ומכסים. משאירים לתפיחה של כשעה וחצי או עד שיכפיל את נפחו.
מוציאים את הבצק מהקערה, מוציאים לו את האויר על ידי טפיחות, לשים מעט ומחלקים לשני שליש ושליש. את החלק הגדול מחלקים לשניים ויוצרים שני גלילים ארוכים לפי גודל התבנית וקולעים אותם לצמה. זו המסגרת. את השליש הנותר של הבצק מחלקים למספר חלקים לפי הרצון ויוצרים מכל חלק לחמניה בקליעה שונה לפי הטעם. מניחים את כל הלחמניות אחת ליד השנייה בתוך המסגרת ומשאירים לתפיחה נוספת של כ-30 דקות.
בינתיים מחממים את התנור ל-200 מעלות.
לאחר התפיחה, מורחים ביצה טרופה , רצוי פעמיים, מפזרים מעט סומסום ומלח גס לקישוט ואופים 2-3 דקות בחום 200 מעלות ומיד מנמיכים ל-170-180 וסה"כ אופים כ-25-30 דקות או עד שהחלה מקבלת צבע שזוף יפה וגם התחתית אפויה.